Diari Oficial de la Generalitat Valenciana


Sumari del DOGV 4712, del 15-03-2004 (2004/2221)

Notificació per edicte de l'acord d'iniciació d'expedient sancionador 625/03 SAN, seguit contra Reciclados Isman, SL.
---------------------------------------------------------------------------------------------------------------------

### Dades del document

Número de DOGV
:   4712

Data del DOGV
:   15-03-2004

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2004/2221


Organisme emissor
:   Conselleria de Territori i Habitatge

Tipus de document
:   Anunci

Notificació per edicte de l'acord d'iniciació d'expedient sancionador 625/03 SAN, seguit contra Reciclados Isman, SL. [2004/X2221]
  
De conformitat amb allò que s'ha acordat per aquesta Sotssecretaria, i a l'empara del que disposa l'article 59.5 de la Llei 30/1992, de Règim jurídic de les administracions públiques i del procediment administratiu comú, mitjançant el present edicte es notifica a Reciclados Isman, SL, amb últim domicili conegut a 03965 Xixona (Alacant), c. Sant Bartomeu núm. 3, 3r D, polígon Espartal, acord d'iniciació de data 20 de gener de 2004 dictat en l'expedient sancionador 625/03 SAN, que s'està tramitant a la Unitat d'Inspecció del Territori d'aquesta Conselleria:
  
Vistes les actuacions prèvies practicades a l'empara de l'article 12 del Reial Decret 1.398/93, de 4 d'agost, pel qual s'aprova el reglament de procediment per a l'exercici de la potestat sancionadora.
  
Vist que en data 13 de setembre de 2003 per inspecció efectuada pel Seprona de la Guàrdia Civil, ha pogut constatar-se que l'empresa Reciclados Isman, SL, situada en el polígon Espartal, c. Sant Bartomeu núm. 3, 3r D, del terme municipal de Xixona, emmagatzemava gran quantitat de plàstics empaquetats, en una zona tancada dins del recinte de la citada empresa, dedicant-se a la valoració de residus, sense disposar de la preceptiva autorització de Gestor de Residus atorgada per aquesta Conselleria, infringint el que disposa l'art. 50 de la Llei 10/2000, de 12 de desembre, de Residus de la Comunitat Valenciana.
  
Els referits fets poden constituir una infracció qualificada de greu tipificada en l'art. 73 paràgraf 4 a) de la Llei 10/2000, de 12 de desembre, de residus de la Comunitat Valenciana, la sanció de la qual ve determinada en l'art. 75 paràgraf 2 b) de la citada llei, el qual estableix:
  
Les infraccions previstes en aquesta llei podran donar lloc a la imposició de totes o d'algunes de les següents sancions:
  
En el cas d'infraccions greus:
  
Multa des de 601,02 € fins a 30.050,61 €, excepte en els residus perillosos, que serà des de 6.0101,13 € fins a 300.506,05 €.
  
Inhabilitació per a l'exercici de qualsevol de les activitats previstes en la present llei per un període de temps de fins a un any.
  
En el present supòsit la sanció seria de 9.015 € (nou mil quinze euros) per la falta greu.
  
Tot això sense perjudici del que resulte de la instrucció, i és l'òrgan competent per a la resolució del present expedient la secretària autonòmica de Territori i Medi Ambient, per raó del que disposa l'article 80.1.b) de la Llei 10/2000, de 12 de desembre, de Residus de la Comunitat Valenciana en relació amb l'Ordre de 26 de novembre de 2003, de la Conselleria de Territori i Habitatge, sobre delegació de competències sancionadores (DOGV núm. 4656, de 23 de desembre de 2003).
  
Vist que de conformitat amb el que disposa l'article 78 de la citada Llei, l'entitat expedientada està obligada a reparar el dany causat, adoptant les mesures necessàries per a restablir l'equilibri mediambiental, en el present supòsit consistirà en la paralització de l'activitat mentre no dispose d'autorització d'aquesta Conselleria.
  
A la vista del que disposen els arts. 127 a 138 de la Llei 30/92, de 26 de novembre, de règim jurídic de les administracions públiques i del procediment administratiu comú, i el que estableix el Reial Decret 1.398/93 de 4 d'agost, pel qual s'aprova el reglament de procediment per a l'exercici de la potestat sancionadora, s'acorda:
  
La incoació del corresponent expedient sancionador contra la mercantil Reciclados Isman, SL, per presumpta infracció de l'article 73 paràgraf 4 a) de la Llei 10/2000, de 12 de desembre, de Residus de la Comunitat Valenciana, significant-li que d'acord amb el que disposa l'art. 8 paràgraf 1 del RD 1398/93, podrà reconéixer voluntàriament la seua responsabilitat, en aquest cas es resoldrà el procediment amb la imposició de la sanció que hi escaiga.
  
Així mateix s'acorda nomenar instructora i secretària de l'expedient sancionador, Amparo Renau Almela i Susana Carrasco Marí respectivament, a les quals se'ls notificarà en forma aquest nomenament, com també als inculpats, de conformitat amb el que estableix l'art. 135 de la Llei 30/92, RJ-PAC, i en l'art. 13 paràgraf 2 del RD 1.398/93, perquè en qualsevol moment del procediment puguen ser objecte de recusació segons el que disposen els arts. 28 i 29 del la citada Llei 30/92, RJ-PAC.
  
Per raó del que estableix l'art. 16 paràgraf 1 del RD 1.398/93, se li concedeix un termini de quinze dies comptadors a partir de l'endemà de la notificació del present acord, perquè aporte totes les al·legacions, documents o informacions que estime convenients, significant-li que si no efectua al·legacions sobre el contingut de la iniciació del procediment en el dit termini, el present acord podrà ser considerat proposta de resolució amb els efectes previstos en els arts. 18 i 19 del RD 1.398/93.
  
De conformitat amb el que disposa l'art. 42 apartat 4 de la Llei 4/99, de 13 de gener, de modificació de la Llei 30/92, de Règim jurídic de les administracions públiques i del procediment administratiu comú en relació amb l'apartat 6 de l'art. 20 del Reial Decret 1.398/93, de 4 d'agost, pel qual s'aprova el Reglament per a l'exercici de la potestat sancionadora, el termini per a la resolució i notificació del present procediment serà de sis mesos. Transcorregut el citat termini sense haver-lo dictat i notificat es produirà la caducitat del procediment conforme al que disposa l'apartat 2 de l'art. 44 de la Llei de Règim Jurídic.
  
I perquè servisca de notificació a l'interessat mencionat anteriorment, s'expedeix el present edicte.
  
València, 26 de febrer de 2004.- El sotssecretari: Ramón Doménech Doménech.